Xbox Series X ja sen ohjain.
Xbox Series S ja sen ohjain.
**Xbox Series X** ja **Xbox Series S** ovat Microsoftin yhdeksännen sukupolven pelikonsolit, jotka julkaistiin 10. marraskuuta 2020. Ne korvasivat edeltäneen Xbox One -konsolisukupolven One X- ja One S -konsolimallit.

X- ja S-mallien ulkoisesti suurin eroavaisuus on X-mallin optinen asema fyysisiä pelilevyjä ja muuta mediasisältöä varten, jota S-mallissa ei ole vaan sisältöä varten käytetään yksinomaan digitaalista latausta. Lähestymistapa on vastaava kuin kilpailevan Sonyn PlayStation 5 -konsolissa.

Mallien välisessä suorituskyvyssä on myös eroja.

Tekniikka
---------

### Xbox Series X

Xbox Series X sisältää räätälöidyn yhden teratavun kokoisen NVME SSD -kiintolevyn nopeuttaen pelien latausaikoja ja mahdollistaen suuremmat ja rikkaammat pelimaailmat. Konsolin laskennallinen teho on 12 teraflopsia, eli kaksinkertainen edellisen Xbox-konsolisukupolven huippumalliin One X:ään verrattuna. Tuki 8K-pelaamiselle on valmiina konsolissa.

Series X on väriltään aina mattamusta.

### Xbox Series S

Xbox Series S ei sisällä optista asemaa, jonka vuoksi pelit on hankittava siihen ostamalla ja lataamalla ne Microsoftin pelikaupasta. Toisin kuin X-malli, S-malli ei kykene ajamaan pelejä 4K-resoluutiolla. Series S pystyy pyörittämään pelejä 1440p-resoluutiolla 60 tai 120 ruutua sekunnissa. Konsolin tallennustilana on 512 gigatavun suuruinen NVME SSD. Suositushinta oli 299 dollaria. Series S oli aluksi saatavana ainoastaan valkoisena.

Xbox Series S on myös taaksepäin yhteensopiva aiempien Xbox-konsolien kanssa. 

Kesäkuussa 2023 Microsoft julkisti mustan Xbox Series S -konsolin, jossa on muistia yksi teratavu. Se tuli myyntiin saman vuoden syyskuussa. Suositushinta on 349 dollaria, eli 50 dollaria 512 gigatavun muistilla varustettua mallia enemmän.

### Smart Delivery

Series X käyttää Smart Delivery -toimintoa, jolla pelaajat voivat siirtää omistamansa Xbox Onen digitaaliset pelit Series X -konsolille.
Smart Delivery -pelien osalta saa ostamastaan pelistä digitaalisen version konsolille jolla pelaa. Kaikissa Xbox Game Studion peleissä on Smart Delivery -toiminto.

Ohjain
------

*Pääartikkeli: Xbox-ohjain*
Xbox Series X:n ja Xbox Series S:n ohjaimet muistuttavat ulkoasultaan Xbox Onen ohjainta, mutta niiden välillä on joitain eroavaisuuksia. Ohjaimessa on Elite-ohjaimen tapainen ristiohjain. Lisäksi siinä on uutena ominaisuutena Share-näppäin, jolla pelaaja voi ottaa kuvakaappauksia ja videoita. Xbox Series -konsolien ohjaimet ovat taaksepäin yhteensopivia Xbox One -konsolien kanssa, ja samoin myös kaikkia Onen ohjaimia voi käyttää Series-konsoleilla.

Xbox Series X ja Xbox Series S ominaisuuksien vertailu
------------------------------------------------------

Taulukossa on listattu kahden konsolimallin ominaisuudet.

| Komponentti | Series X | Series S |
| --- | --- | --- |
| CPU | Räätälöity Zen 2
8 ydintä @ 3,8 GHz (3,66 GHz with SMT) | Räätälöity Zen 2
8 ydintä @ 3,6 GHz (3,4 GHz with SMT) |
| GPU | Räätälöity RDNA 2
52 laskentayksikköä @ 1,825 GHz
12,15 TFLOPS | Räätälöity RDNA 2
20 laskentayksikköä @ 1,565 GHz
4 TFLOPS |
| Muisti | 16 GB GDDR6 320-bittisellä väylällä
10 GB @ 560 GB/s, 6 GB @ 336 GB/s | 10 GB GDDR6
8 GB @ 224 GB/s, 2 GB @ 56 GB/s |
| Tallennustila | Räätälöity 1 TB PCIe Gen 4 NVME SSD
2,4 GB/s raw, 4,8 GB/s pakattuna | Räätälöity 512 GB tai 1 TB PCIe Gen 4 NVME SSD
2,4 GB/s raw, 4,8 GB/s pakattuna |
| Lisätallennustila | 512 gigatavun, 1 teratavun tai 2 teratavun NVME SSD -muistikortti |
| Ulkoinen tallennustila | Ulkoisen USB 3.2 -kovalevyn tuki |
| Optinen asema | Ultra HD Blu-ray | ei ole |
| Tavoiteltu suorituskyky | 4k/60 FPS, jopa 120 FPS | 1440p/60 FPS, jopa 120 FPS |
| Mittasuhteet | L: 301mm S: 151mm K: 151mm | L: 275mm S: 151mm K: 63,5mm |

Kehitys
-------

Xbox Series X näytettiin julkisuudessa ensimmäistä kertaa vuoden 2019 The Game Awards -tilaisuudessa. Microsoft julkisti 8. syyskuuta 2020 kevyemmän ja edullisemman Xbox Series S -konsolin Series X:n rinnalle.

Xbox All Access
---------------

Xbox All Access on tilauspalvelu, jossa kuukausimaksulla saa konsolin, jonka mukana tulee Xbox Game Pass Ultimate- ja EA Play -pelipalvelutilaukset.

Lähteet
-------

1. 1 2  Leadbetter, Richard: Inside Xbox Series X: the full specs *Eurogamer*. Viitattu 17.6.2020. (englanniksi)
2. 1 2  Warren, Tom: Microsoft’s next Xbox is Xbox Series X, coming holiday 2020 *The Verge*. Viitattu 17.6.2020. (englanniksi)
3. ↑  Saarenoja, Panu: Xbox Series S ei hyödynnä Xbox One X -versioita taaksepäin yhteensopivista peleistä Pelaaja. Viitattu 20.9.2020.
4. ↑  Skrebels, Joe: Xbox Series S Specs Revealed: 1440p/120 FPS, Raytracing, More IGN. Viitattu 20.9.2020. (englanniksi)
5. ↑  Microsoft announces black Xbox Series S with 1TB of storage for $349 *The Verge*.  11.6.2023. Viitattu 3.9.2023. (englanniksi)
6. ↑  Täysin uusi Xbox Series S Xbox *Xbox.com*. Viitattu 17.9.2020.
7. ↑  Hood, Vic: Xbox Series X release date, specs, design and launch titles for the new Xbox *Techradar*. Viitattu 17.6.2020. (englanniksi)
8. ↑  Microsoft: Xbox Series S and Xbox Series X Launch November 10, Starting at $24.99 a Month with Xbox Game Pass Ultimate and EA Play *Microsoft*. Microsoft. Viitattu 11.9.2020. (englanniksi)
9. ↑  Heinvuo, Tomi: Tässäkö ne sitten ovat? Marraskuussa myyntiin tuleva Xbox Series S eli karvalakkimalli maksaa 300 euroa ja Series X vastaavasti 500 euroa Tekniikan Maailma. Viitattu 20.9.2020.
10. ↑  Hirsilä, Markus: Xbox All Access saatavilla Gigantissa Suomessa *Gamereactor Suomi*.  9.9.2020. Viitattu 17.9.2020.

Yhdeksännen sukupolven pelikonsolit

* PlayStation 5
* Xbox Series X ja Series S